ნეტგაზეთი

ნეტგაზეთი — დამოუკიდებელი ქართული ონლაინმედია. დაარსდა 2010 წელს „გაზეთი ბათუმელების“ მიერ.Mediameter - ინტერნეტ მედია - ნეტგაზეთი გამოცემის გენერალური დირექტორია მზია ამაღლობელი, მთავარი რედაქტორია ნესტან ცეცხლაძე. 

ისტორია
„ნეტგაზეთის“ მშობელი კომპანია „გაზეთი ბათუმელებია“, რომელიც 2001 წელს ბათუმში დაარსდა. 2010 წელს „ბათუმელების“ რედაქციამ ონლაინ მედია „ნეტგაზეთის“ დაარსებით თავისი არეალი ეროვნულ დონეზე გააფართოვა. „ბათუმელები“ აჭარის რეგიონის ადგილობრივ დღის წესრიგზეა ფოკუსირებული, „ნეტგაზეთი“ კი - ეროვნული მასშტაბის გამოცემაა. მისი მთავარი რედაქტორი ნესტან ცეცხლაძის თქმით, ონლაინ მედიის დაარსების მიზანი იყო "ის, რასაც ბათუმელები აკეთებს ლოკალურ გარემოში, გაეკეთებინათ საერთო-ეროვნულ დონეზეც".ინტერვიუ „ნეტგაზეთის“ მთავარ რედაქტორთან ნესტან ცეცხლაძესთან ქვეყნის შიდა პოლიტიკური პროცესების გარდა, გამოცემა კავკასიის რეგიონის სიახლეებსაც აშუქებს და აანალიზებს მეზობელ ქვეყნებში მიმდინარე პროცესების გავლენას საქართველოზე.

2015 წელს „ნეტგაზეთმა“ პრესის ევროპული ჯილდო მიიღო. ეს ჯილდო გადაეცემათ იმ გამოცემებს, რომლებიც გერმანული ფონდი „ცაიტისა“ და ნორვეგიის გამოხატვის თავისუფლების ფონდის განცხადებით, „ცენზურასა და რეპრესიებს არ უშინდებიან.“ნეტგაზეთი 2015 წლის პრესის ევროპული ჯილდოს მფლობელი გახდა

ნეტგაზეთს ჰქონდა რუსულენოვანი ვერსიაც, რომელიც 2022 წელს რუსეთის კომუნიკაციების მარეგულირებელმა კომისიამ დაბლოკა.რუსეთში “ნეტგაზეთის” რუსულენოვანი ვერსია დაბლოკეს

დევნა და შევიწროება
2011 წლის 26 მაისს, ოპოზიციის საპროტესტო აქციის დაშლისას, სპეცნაზელებმა ნეტგაზეთის თანამშრომლებს რეზინის ტყვიები დაუშინეს.პოლიციელთა მხრიდან ძალის გადამეტების შედეგად ფიზიკური დაზიანება მიიღეს ჟურნალისტებმაც მსგავსი ინციდენტები გრძელდებოდა "ქართული ოცნების"  ხელისუფლების პირობებშიც. 2023 წლის მარტში "უცხოელი აგენტების" შესახებ კანონის წინააღმდეგ აქციების დროს სპეცნაზელებმა ნეტგაზეთის ჟურნალისტი მიხეილ გვაძაბია სცემეს.ნეტგაზეთის ჟურნალისტი: სპეცრაზმელმა წიხლი ჩამარტყა - იცოდა, რომ ჟურნალისტი ვიყავი

2025 წლის 12 იანვრიდან ნეტგაზეთის ხელმძღვანელ მზია ამაღლობელს წინასწარი პატიმრობა აქვს შეფარდებული. მას პოლიციელზე თავდასხმაში ადანაშაულებენ. ადგილობრივი და საერთაშორისო ადამიანის უფლებადამცველი ორგანიზაციების განცხადებით, მედიამენეჯერის სისხლისსამართლებრივი დევნა საქმის გარემოებებთან შეუთავსებელია და პოლიტიკურად მოტივირებულია.“ჟურნალისტთა დაცვის კომიტეტი”: მზია ამაღლობელის საქმე პოლიტიკურად მოტივირებული და უსამართლოა უფლებადამცველები: ამაღლობელის საქმე დამოუკიდებელი პრესის დევნის მაუწყებელიაარის თუ არა ალიყური თავდასხმა? რას ნიშნავს, როცა "პოლიციელი ხელშეუხებელია" მისი წინასწარ პატიმრობაში დატოვება შეფასდა, როგორც „თავსასხმა დამოუკიდებელ მედიაზე“.Batumi Court Sentences “Batumelebi” Founder Mzia Amaghlobeli to Pretrial Detention

 რესურსები ინტერნეტში 

სქოლიო

კატეგორია:ქართული ონლაინ მედიები
კატეგორია:საქართველოს საინფორმაციო სააგენტოები